4 साल बाद 22 जनवरी को होगी जिमनास्ट प्रतियोगिता
जिलाजिमनास्टिक एसोसिएशन द्वारा चार साल बाद 22 23 जनवरी को प्रतियोगिता आयोजित होगी। दरअसल, स्टेट स्तर पर जिमनास्टिक एसोसिएशन के दो फाड़ होने पर जिलास्तर पर भी आयोजन बंद थे। अब स्टेट एसोसिएशन का रविवार को गठन होने के साथ जिलास्तर पर होने वाली स्पर्धाओं के रास्ते खुल गए हैं। बैठक में हरियाणा जिमनास्टिक एसोसिएशन के कोषाध्यक्ष राजकुमार बतौर मुख्यातिथि उपस्थित रहे, जबकि अध्यक्षता जिला प्रधान योगेश सिलानी ने की। इस मौके पर एसोसिएशन के गवर्निंग सेक्रेटरी परसराम विशेष रूप से शिरकत की। बैठक में जिला उपायुक्त अनीता यादव को एसोसिएशन का मुख्य संरक्षक बनाने का निर्णय लिया गया वहीं एसोसिएशन के कोषाध्यक्ष विक्रम को सहसचिव पद की अतिरिक्त जिम्मेदारी सौंपी गई। इस मौके पर स्टेट पदाधिकारी दिनेश कुमार, सीनियर वाइस प्रेसीडेंट विनीत नरुला, वाइस प्रेसीडेंट ओमप्रकाश बतरा, देवेंद्र गुलिया, जिमनास्टिक कोच महासचिव संधूबाला, संयुक्त सचिव ऊषा गहलौत कोषाध्यक्ष विक्रम मौजूद रहे।
hin_Deva hin_Deva